Шулай итеп, беҙҙең балалар, нимә ул музей, музей әйбере - экспонат, экспозиция икәнен белделәр, күрҙеләр һәм үҙҙәрен музейҙа нисек тоторға өйрәнделәр. Экскурсовод Ирина Фәнил ҡыҙы мәктәпкәсә белем алыусы балаларға тыуған яғыбыҙҙың тарихы һәм мәҙәниәте тураһында ябай, аңлайышлы итеп һөйләне. Балаларға был бик мөһим ваҡиға булды, сөнки улар ҡыҙыҡһынып яңы мәғлүмәт һәм яңы тәьҫораттар алдылар. Балалар музей хеҙмәткәрҙәренә оло рәхмәт һүҙҙәрен еткерҙеләр ҙә хушлашып автобусҡа ултырҙылар. Автобус шоферы балаларҙың сәйәхәтен тағын да йәмләп ебәреү маҡсатында балалар баҡсаһынан музейға алып килгән юл маршруты менән түгел, ә икенсе юл - Октябрь революцияһы урамы буйлап яйлап талғын ғына йөрөтөп алып ҡайтты. Ысынлап та, был сәйәхәт бик ныҡ мөғжизәле булып сыҡты. Балалар баҡсаһынан килгән һәм ҡайтҡан ваҡытта балалар автобустың тәҙрәһе аша тыуған ауылыбыҙҙың иҫтәлекле урындары һәм биналары менән танышты, иҫтәренә төшөрҙеләр.